Predlog UREDBA SVETA o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke /* COM/2013/0227 final - 2013/0118 (NLE) */





OBRAZLOŽITVENI MEMORANDUM 1. OZADJE PREDLOGA Avtonomne tarifne kvote Unije je treba določiti za izdelke, katerih proizvodnja v Uniji ni zadostna, da bi krila potrebe predelovalne industrije v Uniji v tekočem obdobju veljavnosti kvote. Na zahtevo več držav članic je Komisija skupaj z zadevnimi vladnimi strokovnjaki preučila možnosti za odprtje avtonomnih tarifnih kvot za nekatere kmetijske in industrijske izdelke. Svet je 22. decembra 2009 sprejel Uredbo (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke, da bi se zadovoljilo povpraševanje po zadevnih izdelkih v Uniji pod najbolj ugodnimi pogoji. Treba bi bilo odpreti tarifne kvote Unije za ustrezne količine po stopnji nič ali znižanih stopnjah avtonomne skupne carinske dajatve, ne da bi to povzročilo motnje na trgu takih izdelkov. Razprave na sestankih skupine za gospodarsko-tarifna vprašanja so pokazale, da so bile države članice pripravljene odpreti kvote za izdelke iz Priloge I tega predloga uredbe, ne da bi to povzročilo motnje na trgu takih izdelkov. Poleg tega je bilo treba prilagoditi kvote iz Priloge II k temu predlogu: za zaporedni številki 09.2620 in 09.2633 je bilo treba spremeniti opis izdelka, za zaporedno številko 09.2629 pa je bilo treba dodati še eno oznako TARIC. Poleg tega je bil zaradi preglednosti v Prilogo II tega predloga uredbe pri kvotah z zaporedno številko 09.2632 in 09.2917 vstavljen končni datum, da se napove datum prenehanja veljavnosti teh kvot. Predlog je v skladu s kmetijsko, trgovinsko, podjetniško, razvojno in zunanjo politiko. Ta predlog zlasti ne bremeni držav, ki so sklenile preferencialni trgovinski sporazum z EU (na primer splošni sistem preferencialov, ureditev AKP, države kandidatke in potencialne kandidatke). 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Opravljena so bila posvetovanja s skupino za gospodarsko-tarifna vprašanja, v kateri so zastopane gospodarske panoge vseh držav članic. Pri vseh navedenih kvotah je upoštevan dogovor, ki je bil dosežen v skupini. Možna resna tveganja z nepopravljivimi posledicami niso bila omenjena. V zvezi s predlogom bo opravljeno posvetovanje med različnimi službami, objavljen pa bo po sprejetju v Svetu. 3. PRAVNI ELEMENTI PREDLOGA Sprememba Uredbe Sveta o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke na pravni podlagi člena 31 Pogodbe o delovanju Evropske unije. Na podlagi navedenega člena Svet na predlog Komisije s kvalificirano večino določi avtonomne tarifne kvote. Predlog je v izključni pristojnosti Unije. Načelo subsidiarnosti se zato ne uporablja. Ta sveženj ukrepov je v skladu z načeli za poenostavitev postopkov za gospodarske subjekte v zunanji trgovini ter s Sporočilom Komisije o avtonomnih tarifnih opustitvah in kvotah iz leta 2011 (C 363, 13.12.2011, str. 6). 4. PRORAČUNSKE POSLEDICE Nepobrane carinske dajatve v skupnem znesku približno 8,8 mio. EUR na leto. Učinek na tradicionalna lastna sredstva proračuna je –6,6 mio. EUR na leto (75 % x 8,8 mio. EUR na leto). 2013/0118 (NLE) Predlog UREDBA SVETA o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 31 Pogodbe, ob upoštevanju predloga Evropske komisije, ob upoštevanju naslednjega: (1) Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter preprečile vsakršne motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 7/2010[1] odprte avtonomne tarifne kvote. Izdelki v okviru navedenih tarifnih kvot se lahko uvažajo po znižanih stopnjah dajatve ali po stopnji dajatve nič. Iz istih razlogov bi bilo treba z učinkom od 1. julija 2013 za ustrezen obseg devetih izdelkov z zaporednimi številkami 09.2644 ter od 09.2663 do 09.2671 odpreti nove tarifne kvote po znižani stopnji dajatve ali po stopnji dajatve nič. (2) Poleg tega bi bilo treba pri avtonomnih tarifnih kvotah Unije pod zaporednima številkama 09.2620 in 09.2633 spremeniti opis izdelkov, pod zaporedno številko 09.2629 pa bi bilo treba dodati še eno oznako TARIC. (3) Pri avtonomnih tarifnih kvotah Unije z zaporednima številkama 09.2917 in 09.2632 bi bilo treba vstaviti datum prenehanja veljavnosti 31.12.2013, saj zagotavljanje teh kvot po tem datumu ni v interesu Unije. (4) Uredbo (EU) št. 7/2010 bi bilo zato treba ustrezno spremeniti. (5) Tarifne kvote morajo učinkovati od 1. julija 2013, zato bi se morala ta uredba uporabljati od istega dne in začeti veljati takoj – SPREJEL NASLEDNJO UREDBO: Člen 1 Priloga k Uredbi (EU) št. 7/2010 se spremeni: (1) vstavijo se vrstice z zaporednimi številkami 09.2644 ter 09.2663 do 09.2671 iz Priloge I k tej uredbi; (2) vrstice za tarifne kvote z zaporednimi številkami 09.2620, 09.2629, 09.2632, 09.2633 in 09.2917 se nadomestijo z vrsticami iz Priloge II k tej uredbi. Člen 2 Ta uredba začne veljati na dan objave v Uradnem listu Evropske unije. Uporablja se od 1. julija 2013. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik PRILOGA I Tarifne kvote iz člena 1(1) Zaporedna številka || Oznaka KN || TARIC || Opis izdelka || Obdobje veljavnosti kvote || Višina kvote || Dajatev znotraj kvote (%) 09.2663 || ex 1104 29 17 || 10 || Brušen sorgo v zrnu, s katerega so bili odstranjeni najmanj zunanja luska in kalčki, za uporabo v proizvodnji polnil za pakiranje (1) || 1.7.–31.12. || 750 ton || 0 % 09.2664 || ex 2008 60 19 ex 2008 60 39 || 30 30 || Sladke češnje, ki vsebujejo dodan alkohol, z vsebnostjo sladkorja 9 mas. % ali brez, s premerom ne več kot 19,9 mm, s koščico, za uporabo v čokoladnih izdelkih (1) || 1.7.–31.12. || 500 ton || 10 % (2) 09.2665 || ex 2916 19 95 || 30 || Kalijev (E,E)-heksa-2,4-dienoat(CAS RN 24634-61-5) || 1.7.–31.12. || 4 000 ton || 0 % 09.2666 || ex 3204 17 00 || 55 || Barvilo C.I. Pigment Red 169 (CAS RN 12237-63-7) || 1.7.–31.12. || 20 ton || 0 % 09.2644 || ex 3824 90 97 || 96 || Preparat, ki vsebuje: — || 55 mas. % ali več, vendar ne več kot 78 mas. % dimetil glutarata, — || 10 mas. % ali več, vendar ne več kot 28 mas. % dimetil adipata in — || ne več kot 25 mas. % dimetil sukcinata 1.7.–31.12. 3 000 ton 0 % 09.2671 || ex 3905 99 90 || 81 || Polivinil butiral (CAS RN 63148-65-2): — || vsebuje 17,5–20 % molskega deleža hidroksilnih skupin in — || ima mediano velikosti delcev (D50) najmanj 0,6 mm 1.7.–31.12. 5 500 ton 0 % 09.2667 || ex 8537 10 99 || 51 || Elektromehanska stikalna plošča: — || s 5-polnim stikalom, — || z električnim vodnikom, — || z integriranim vezjem, — || z infrardečim sprejemnikom ali brez njega, za uporabo v proizvodnji izdelkov, ki se uvrščajo pod tarifni številki 8521 in 8528 (1) 1.7.–31.12. 3 000 000 kosov 0 % 09.2668 || ex 8714 91 10 ex 8714 91 10 || 21 31 || Okvirji koles, izdelani iz ogljikovih vlaken in umetnih smol, pobarvani, lakirani in/ali polirani, za uporabo v proizvodnji koles (1) || 1.7.–31.12. || 38 000 kosov || 0 % 09.2669 || ex 8714 91 30 ex 8714 91 30 || 21 31 || Sprednje vilice koles, izdelane iz ogljikovih vlaken in umetnih smol, pobarvane, lakirane in/ali polirane, za uporabo v proizvodnji koles (1) || 1.7.–31.12. || 26 000 kosov || 0 % 09.2670 || ex 9405 40 39 || 30 || Električna svetila, ki vsebujejo: — || plošče tiskanega vezja — || in svetleče diode (LED), za proizvodnjo enot za osvetlitev ozadja za televizorje z ravnim zaslonom (1) 1.7.–31.12. 8 500 000 kosov 0 % || (1) || Za opustitev dajatev veljajo členi 291 do 300 Uredbe Komisije (EGS) št. 2454/93 (UL L 253, 11.10.1993, str. 1). || || (2) || Uporablja se stopnja posebne dajatve. || PRILOGA II Tarifne kvote iz člena 1(2) Zaporedna številka || Oznaka KN || TARIC || Opis izdelka || Obdobje veljavnosti kvote || Višina kvote || Dajatev znotraj kvote (%) 09.2632 || ex 2921 22 00 || 10 || Heksametilendiamin (CAS RN 124-09-4) || 1.1–31.12.2013 || 40 000 ton || 0 % 09.2917 || ex 2930 90 13 || 90 || Cistin (CAS RN 56-89-3) || 1.1–31.12.2013 || 600 ton || 0 % 09.2629 || ex 7616 99 90 ex 8302 49 00 || 85 91 || Teleskopski ročaj iz aluminija, ki se uporablja za proizvodnjo prtljage (1) || 1.1.–31.12. || 800 000 kosov || 0 % 09.2633 || ex 8504 40 82 || 20 || Električni usmernik z zmogljivostjo ne več kot 1 kVA za uporabo v proizvodnji aparatov, ki se uvrščajo pod tarifni številki 8509 80 in 8510 (1) || 1.1.–31.12. || 4 500 000 kosov || 0 % 09.2620 || ex 8526 91 20 || 20 || Vezje za sistem GPS, ki vsebuje funkcijo za določanje položaja, brez zaslona, z maso do vključno 2 500 g || 1.1.–31.12. || 3 000 000 kosov || 0 % || (1) || Za opustitev dajatev veljajo členi 291 do 300 Uredbe Komisije (EGS) št. 2454/93 (UL L 253, 11.10.1993, str. 1). || OCENA FINANČNIH POSLEDIC ZAKONODAJNEGA PREDLOGA S PRORAČUNSKIM UČINKOM, OMEJENIM IZKLJUČNO NA STRAN PRIHODKOV 1. NASLOV PREDLOGA: Uredba Sveta o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke 2. PRORAČUNSKE VRSTICE Poglavje in člen: poglavje 12, člen 120 Znesek za leto 2013, določen v proračunu: 18 631 800 000 EUR (predlog proračuna 2013) 3. FINANČNI VPLIV ¨ Predlog nima finančnega vpliva. X Predlog nima finančnega vpliva na odhodke, ima pa finančni vpliv na prihodke. Ta vpliv je: (v mio. EUR, na eno decimalno mesto natančno) Proračunska vrstica || Prihodki[2] || 6-mesečno obdobje z začetkom dd. mm. llll || [leto: 2/2013] Člen 120 || Vpliv na lastna sredstva || 1. 7. 2013 || –3,3 (v mio. EUR, na eno decimalno mesto natančno) Stanje po ukrepu || [2014–2017] Člen 120 || –6,6/leto Skupni znesek nepobranih dajatev v letu 2012 zaradi tekočih avtonomnih tarifnih kvot iz Uredbe (EU) št. 7/2010 je znašal 54,9 mio. EUR. Zaradi dopolnil k tej uredbi se bo znesek nepobranih dajatev po ocenah letno povečal za 8,8 mio. EUR. Na podlagi navedenega se vpliv na izgubo prihodka, ki izhaja iz te uredbe, lahko oceni na 6,6 mio. EUR/leto za obdobje 1.1.2014–31.12.2017 (bruto znesek 8,8 mio. EUR x 0,75) in 3,3 mio. EUR za obdobje 1. 7. 2013–31. 12. 2013. 4. Ukrepi proti goljufijam Končna uporaba nekaterih izdelkov, ki jih zajema ta uredba Sveta, bo preverjena v skladu s členi 291 do 300 Uredbe Komisije (EGS) št. 2454/93. [1] UL L 3, 7.1.2010, str. 1. [2] Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % stroškov zbiranja.